ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *15/7/2022***

**Κέφι και χαρά από την Λαϊκή Ορχήστρα του Δήμου**

Μια υπέροχη μουσική βραδιά απόλαυσαν χθες οι κάτοικοι της Αγίας Βαρβάρας. Με κέφι και ευθυμία, τις εξαιρετικές ερμηνείες και τους βιρτουόζους μουσικούς η νύχτα πήρε λαϊκό χρώμα στην Κεντρική πλατεία. Υπεύθυνοι γι αυτό ήταν η Λαϊκή Ορχήστρα του Δημοτικού Ωδείου της πόλης υπό την καλλιτεχνική επιμέλεια του Γιώργου Κωνσταντόπουλου.

Το κοινό ξεσήκωσαν ο Νίκος Καρτσωνάκης, η Αννούλα Μώρου και η Κλωντιάνα Γιαουπλάρη που τραγούδησαν μεγάλες λαϊκές επιτυχίες με τη συνοδεία των μουσικών Κώστα Σταμογιαννόπουλου, Δημήτρη Πάσχου, Περικλή Κώττη, Νίκου Λούδα, Προκόπη Καββαδία, Νίκου Μπαταγιάννη, Σπυρίδωνα Φλώρου και Βλάσση Ζώη.

Ο Δήμαρχος κ. Λάμπρος Μίχος προλόγισε την άκρως επιτυχημένη εκδήλωση και δεν παρέλειψε να ευχαριστήσει τους μουσικούς τονίζοντας πως «*είμαστε βαθιά υποχρεωμένοι σε όλα τα μέλη της Ορχήστρας καθώς προσφέρθηκαν αφιλοκερδώς όχι για μία, αλλά για τρεις συναυλίες. Τους ευχαριστούμε πολύ*».

Το πρόγραμμα των πολιτιστικών εκδηλώσεων του Δήμου συνεχίζεται απόψε με την παράσταση του Θεάτρου Σκιών «*Το πανηγύρι του Καραγκιόζη*» που θα γίνει στο προαύλιο του 7ου Δημοτικού Σχολείου (Μεσολογγίου 32).΄Ωρα έναρξης: 20.30 Είσοδος ΕΛΕΥΘΕΡΗ.